《高颖生环翠楼诗其大父弃官归养，筑楼藏书》
清代·郑孝胥

有书谁能读？有楼谁能居？君家百尺楼，兼藏万卷书。

当时有哲人，弃官赋归欤。抱书阅四朝，高行惊里闾。

与楼两峥嵘，始知德不孤。闻君述祖德，感时还嗟吁。

乱世能自免，保家惟业儒。此书与此楼，皎然无所污。

太息贤公孙，洁身真吾徒。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。